OpenLLM-France/wikimedia huggingface dataset:
# Partida de Sant Corneli

Sant Corneli és una partida rural del Pallars Jussà situada a cavall dels termes municipals de Conca de Dalt, dins del territori de l'antic terme d'Aramunt, en l'àmbit del poble d'Aramunt, i d'Isona i Conca Dellà, en terres de l'antic terme d'Orcau, a l'àmbit del poble de Montesquiu.
És al vessant nord-occidental de la muntanya de Sant Corneli, al sud-oest d'Aramunt i al nord de Montesquiu. És al costat de ponent del Serrat de la Font de la O, al nord-oest del Clot del Jaumet.
Dins del terme de Conca de Dalt consta de quasi 539 hectàrees (538,7741) de pastures, matoll, bosquina i de terra improductiva, a causa de la seva característica de zona muntanyosa.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 19 juny 2010].

## Enllaços externs

* Institut Cartogràfic de Catalunya
# José Manuel Panisello Zaragoza

José Manuel Panisello Zaragoza (Tortosa, 16 de juliol de 1931) és un metge català, que ha estat diputat al Parlament de Catalunya.

## Biografia

Es llicencià en medicina a la Universitat de Barcelona i s'especialitzà en obstetrícia i ginecologia. Es doctorà en la Universitat Complutense de Madrid i començà a treballar com a professor de la Facultat de Medicina de la Universitat de Barcelona. El 1977 fou nomenat cap del Servei d'Obstetrícia i Ginecologia i Director de la Residència Sanitària Verge de la Cinta de Tortosa.
Ha estat vicesecretari del Col·legi de Metges de Tarragona. Vocal del comitè tècnic provincial de l'Associació Espanyola de Lluita contra el Càncer. Membre associat de l'Estudi Col·laboratiu Espanyol de Malformacions Congènites.
A les eleccions al Parlament de Catalunya de 1980 fou elegit diputat per la circumscripció de Tarragona per Centristes de Catalunya-UCD. En el Parlament de Catalunya fou secretari de la comissió d'investigació sobre un possible dèficit en els serveis transferits de la Seguretat Social. No es va presentar a la reelecció en les eleccions de 1984.

## Referències

* ↑ Història de l'HTVC
* ↑ Diputats del Parlament de Catalunya en la I Legislatura p. 84
# Josep Canudas i Busquets

Josep Canudas i Busquets (Barcelona, 29 de desembre de 1894 - Friburg, 1975) va ser pilot català i un dels principals propagadors de l'aviació a Catalunya.
Fill de Francesc Canudas Bordas i Mercè Busquets George.
Fou periodista esportiu i cofundador de l'Aeroclub de Catalunya (1915). El 1917 obtingué el primer títol de pilot atorgat a Catalunya de l'Escola Catalana de l'Aviació de la qual fou professor i pilot en cap. L'any 1922 fundà la Penya de l'Aire i –amb Ferran Llàcer i altres– la Societat Aeròdrom Canudas, que promogueren l'interès pels vols amb passatgers i l'Escola de Barcelona per a pilots. Fou el cap de la primera línia aèria d'Espanya (Sevilla-Larraix, 1921) i de la línia Barcelona - la Seu d'Urgell (la primera dels Països Catalans l'any 1932). El 1933 la Generalitat de Catalunya el nomenà cap dels serveis d'aeronàutica. Durant la Guerra civil espanyola fou pilot d'enllaç al Front d'Aragó i director de l'Escola d'Aviació Militar de Barcelona. El 1933, quan es va constituir la Federació Aeronàutica de Catalunya predecessora de la Federació Aèria Catalana, es va convertir en el seu primer president, càrrec que va ocupar fins que va cessar la seva activitat en esclatar la Guerra Civil.
S'exilià juntament amb la seva dona Pepa Monés Amat el 1939, primer a França després als EUA i finalment a Suïssa on morí.
En el marc del festival aeri "Festa del Cel" l'any 1998 es va crear el Premi Josep Canudas que homenatja a les persones i entitats que realitzen una important tasca de divulgació de l'aeronàutica i el Premi Cristòfol Juandó, en honor a Cristòfol Juandó, que reconeix a persones, empreses o institucions que han destacat en el sector aeroespacial.

## Obra

* Canudas i busquets, Josep. Història de l'aviació catalana, 1908-1936. Barcelona: La Magrana, 1983.

## Referències

* ↑ «Registre Civil de Barcelona índex de naixements 1891-1895. Núm.7369 naixements 1894 jutjat Lonja». Arxiu Municipal de Barcelona, 29-12-1894. [Consulta: 20 març 2019].
* ↑ «Josep Canudas i Busquets». Gran Enciclopèdia Catalana. Barcelona: Grup Enciclopèdia Catalana.
* ↑ «Hemeroteca de La Vanguardia dia 12 d'agost de 1947 pàg. 9. Esquela de Mercè Busquets George». La Vanguardia. [Consulta: 30 març 2019].
* ↑ «Gran Enciclopèdia Catalana».
* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-2.
* ↑ «Moviments Migratoris Iberoamericans». Portal de Archivos Españoles, 1940.
* ↑ Gallen Utset, Carles. Les Federacions Esportives Catalanes i els seus presidents. Barcelona: UFEC, 2013. ISBN Gi.1233-2013.
* ↑ «Mataró homenatjarà Álvaro Bultó a la Festa del Cel». La Vanguardia, 16-09-2014.
# Guarda (Grisons)

Guarda és un municipi del cantó dels Grisons (Suïssa), situat a la regió d'Engiadina Bassa/Val Müstair.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
Viccionari
# Paradigalla

Paradigalla és un gènere d'ocells de la família dels paradiseids (Paradisaeidae).

## Taxonomia

Segons la Classificació del Congrés Ornitològic Internacional (versió 11.3, 2023) aquest gènere està format per dues espècies:
* Paradigalla carunculata - ocell del paradís carunculat.
* Paradigalla brevicauda - ocell del paradís cuacurt.

## Referències

* ↑ Gill, F.; Donsker, D.; Rasmussen, P. (Eds). 2023. IOC World Bird List (v13.1). doi: 10.14344/IOC.ML.13.1. https://www.worldbirdnames.org/bow/crows/
# Xatrac menut de Saunders

El xatrac menut de Saunders (Sternula saundersi) és una espècie d'ocell de la família dels làrids (Laridae) que habita costes i illes properes, criant al nord-est d'Àfrica, península Aràbiga, el Pakistan, l'Índia, Sri Lanka i les illes Maldives.

## Referències

* ↑ Xatrac de Saunders a CERCATERM Rev. 23/03/2012
# Josep Capdevila

Josep Capdevila és el nom dels següents personatges:
* Josep Capdevila Marca (Reus, 1897 - Caracas, 1969), cuiner, dirigent sindicalista i polític català
* Josep Capdevila Querol (Sabadell, 1964), cantant català
* Josep Capdevila i Ventosa (Barcelona, 1879 – 1970), músic i polític català
# Molí de la Cadamont

El Molí de la Cadamont és una obra de Sant Llorenç de la Muga (Alt Empordà) inclosa a l'Inventari del Patrimoni Arquitectònic de Catalunya.

## Descripció

Molí situat a la carretera d'Albanyà, que ha perdut el seu ús original. No hi ha cap element que recordi el seu antic ús. Tot i això l'edifici, ha estat rehabilitat darrerament, fet que ens permet veure el paredat original, així com les voltes de canó i els contraforts. L'edifici és de planta baixa i dos pisos, amb teulat a dues vessants.

## Referències

* ↑ «Molí de la Cadamont». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 octubre 2017].
# Club Softbol Blau

Club Softbol Blau (CS Blau) va ser un club de softbol de l'Eixample de Barcelona, fundat el 1973. També conegut en els seus inicis com Club Azul o Club Zeleste, és considerat com un dels clubs pioners en la introducció del softbol a Catalunya. Fou impulsat per Conchita Pou Ribera, una de les primeres jugadores de softbol federades a l'Estat espanyol. L'entitat aconseguí diversos campionats de softbol destacant quatre Campionats de Catalunya (1977, 1978, 1979, 1990) i una lliga espanyola (1993), entre d'altres. El club desaparegué al final de l'any 1994. El seu uniforme era de color blau.

## Palmarès

* 1 Lliga espanyola de softbol: 1993
* 4 Campionat de Catalunya de softbol: 1977, 1978, 1979, 1990

## Referències

* ↑ «Club Softbol Blau». Enciclopèdia de l'esport català. Barcelona: Grup Enciclopèdia Catalana.
* ↑ «C. S. Azul, campeón femenino de Catalunya de sofbol» (en castellà). Mundo Deportivo, 03-06-1979. [Consulta: 9 febrer 2020].
* ↑ «Equip Blau». FCBS, 13-01-2014. [Consulta: 9 novembre 2022].
# Paradinas de San Juan

Paradinas de San Juan és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 679 | 663 | 632 | 585 |
# János Aknai Acht

János Aknai Acht (1908 – 1992) també conegut com a Eugène Acht o Paul Acht, va ser un futbolista hongarès. Com a jugador Aknai va jugar gran part de la seua carrera a l'Újpest FC i a la selecció d'Hongria.
Va jugar 54 partits per a l'Újpest Football Club, guanyant la Copa Mitropa de 1929 i la Copa Des Nations en 1930. Llavors va mudar-se a França, per jugar a l'US Tourcoing. Va jugar breument al València Club de Futbol, va tornar a França on va jugar al Red Star Football Club 93 en 1935-36 (14 partits) i a l'Olympique de Marseille.

## Bibliografia

* Barreaud, Marc. Dictionnaire des footballeurs étrangers du championnat professionnel français (1932-1997). L'Harmattan, Paris, 1998. ISBN 2-7384-6608-7.

## Referències

* ↑ http://www.futball-adattar.hu/jatekos.php?id=124 Arxivat 2009-09-26 a Wayback Machine.
* ↑ «Aknai (Acht) János». ujpestfan.extra.hu. Arxivat de l'original el 2007-10-22. [Consulta: 11 maig 2008].
* ↑ Almanach de Football, 1936
* ↑ «LES JOUEURS DU RED STAR DE A à Z». AllezRedStar.com. [Consulta: 11 maig 2008].

## Enllaços externs

* Perfil a om1899 Arxivat 2008-07-09 a Wayback Machine.
# Xatrí

Xatrí (en (ucraïnès): Шатри) és un poble de la República Autònoma de Crimea a Ucraïna, que el 2014 tenia 97 habitants. Pertany al districte rural de Krasnoperekopsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Jeumont

Jeumont és un municipi francès, situat a la regió dels Alts de França, al departament del Nord. L'any 2006 tenia 10.090 habitants. Es troba als marges del Sambre, a 20 km de Mons i a 27,5 km de Charleroi. Durant la Segona Guerra Mundial formava part del traçat de la Línia Maginot.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 382 | 563 | 677 | 647 | 764 | 729 | 826 | 902 | 978 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1.120 | 1.731 | 1.994 | - | 2.244 | 2.707 | 3.044 | 3.195 | 3.626 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 4.523 | 5.139 | 5.724 | 5.478 | 6.127 | 6.642 | 6.809 | 6.755 | 8.168 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 9.660 | 10.178 | 10.120 | 11.661 | 11.048 | 10.775 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1989-1995 | Umberto Battist | PS |
| 1995-2008 | Christine Marin | UDF |
| 2008- | Benjamin Saint-Huile | PS |

## Agermanaments

* Erquelinnes
* Wadern (Saarland)

## Personatges il·lustres

* Jean-Pierre Papin hi passà la infantesa i jugà a l'equip municipal de 1970 a 1978.
# HTH

HTH té els següents significats:
* H. T. H. Piaggio (del seu nom complet Henry Thomas Herbert ), matemàtic del Regne Unit
* Highway to hell, àlbum musical del grup australià AC/DC
* Combat cos a cos (de l'acrònim en anglès Hand-To-Hand), lluita militar sense ús d'armes
* Hèlix-gir-hèlix (del seu nom en anglès Helix-Turn-Helix), element d'estructura secundària de les proteïnes que poden unir-se a l'ADN
# Quint Meni

Quint Meni (en llatí: Quintus Maenius) va ser un magistrat romà del segle ii aC. Formava part de la gens Mènia, una gens romana d'origen plebeu.
Va ser pretor l'any 170 aC i va participar en la Tercera Guerra Macedònica que va acabar el 168 aC amb la derrota del rei Perseu i la incorporació del regne de Macedònia a la República Romana.

## Referències

* ↑ Titus Livi. Ab Urbe Condita XLIII,8

## Bibliografia

* The Hellenistic World from Alexander to the Roman Conquest: A Selection of .... Per M. M. Austin
# Mica trioctaedral

Mica trioctaedral és com s'anomena un subgrup de minerals important dins de les miques, on hi ha tres cations D octaèdricament coordinats per unitat de fórmula: AD₃T₄O$_{10}$(OH,F)₂, en què normalment A és majoritàriament K o Na, D és Al, Mg, Li, Fe, etc.; i T és majoritàriament Si +/- Al, etc.
El grup està format per fins a trenta espècies minerals: aspidolita, balestraïta, efesita, garmita, hendricksita, kreiterita, lepidolita, masutomilita, norrishita, orlovita, polilitionita, preiswerkita, xirokxinita, shirozulita, sokolovaïta, suhailita, tainiolita, trilitionita, wonesita i la ja desacreditada zinnwaldita, a més de les espècies que integren el grup de la biotita. Totes aquestes espècies cristal·litzen en el sistema monoclínic excepte l'efesita, que cristal·litza en el sistema triclínic.
| Espècie Fórmula Aspidolita NaMg₃(AlSi₃O$_{10}$)(OH)₂ Balestraïta KLi₂V$^{5+}$Si₄O₁₂ Biotita 10 espècies Efesita LiNaAl₂(Si₂Al₂)O$_{10}$(OH)₂ Garmita CsLiMg₂(Si₄O$_{10}$)F₂ Hendricksita KZn₃(Si₃Al)O$_{10}$(OH)₂ Kreiterita CsLi₂Fe$^{3+}$(Si₄O$_{10}$)F₂ Lepidolita KLi₂[(F,OH)₂/Si₄O$_{10}$] Masutomilita (K,Rb)(Li,Mn$^{3+}$,Al)₃(AlSi₃O$_{10}$)(F,OH)₂ Norrishita KLiMn₂$^{3+}$(Si₄O$_{10}$)O₂ Orlovita KLi₂Ti(Si₄O$_{10}$)OF | Espècie Fórmula Polilitionita KLi₂Al(Si₄O$_{10}$)(F,OH)₂ Preiswerkita NaMg₂Al(Al₂Si₂O$_{10}$)(OH)₂ Xirokxinita KNaMg₂(Si₄O$_{10}$)F₂ Shirozulita KMn$^{2+}$₃(Si₃Al)O$_{10}$(OH)₂ Sokolovaïta CsLi₂Al(Si₄O$_{10}$)F₂ Suhailita (NH₄)Fe$^{2+}$₃(AlSi₃O$_{10}$)(OH)₂ Tainiolita KLiMg₂(Si₄O$_{10}$)F₂ Trilitionita K(Li$_{1.5}$Al$_{1.5}$)(AlSi₃O$_{10}$)(F,OH)₂ Wonesita (Na,K,◻)(Mg,Fe,Al)₆(Si,Al)₈O$_{20}$(OH,F)₄ Zinnwaldita KLiFe$^{2+}$Al(AlSi₃O$_{10}$)(F,OH)₂ |
Als territoris de parla catalana només ha estat trobada la flogopita. Ha estat citada a la mina Victòria, a la Vall d'Aran, així com al Cap de Creus i a la pedrera de Rialls, a Tordera (Maresme). També se n'ha trobat a la Catalunya del Nord: a la Fossa del Gegant (Fontpedrosa, Conflent), a les mines de Costabonna (Prats de Molló i la Presta, Vallespir), a la Balma (Montboló, Vallespir) i al Correc de la Descarga i les mines de Batera (Cortsaví, Vallespir).

## Referències

* ↑ «Trioctahedral mica» (en anglès). Mindat. [Consulta: 26 febrer 2022].
# Club Social y Deportivo Textil Mandiyú

* No s'ha de confondre amb Deportivo Mandiyú.
El Club Social y Deportivo Textil Mandiyú, conegut com a Textil Mandiyú, fou un club de futbol argentí de la ciutat de Corrientes.

## Història

El 1995 el club Deportivo Mandiyú va desaparèixer. Huracán Corrientes ocupà la seva plaça. El 22 de desembre de 1998 es creà un nou club anomenat Deportivo Textil. Més tard afegiren la paraula Mandiyú al nom del club.
El 2016 es fusionà amb el club original Club Deportivo Mandiyú, que havia tornat a la vida.

## Referències

* ↑ “Batuca” en el albo se probará como DT, Diario El Litoral
* ↑ Textil Mandiyú será local en cancha de Chaco For Ever, Diario Época
* ↑ Textil Mandiyú Arxivat 2015-04-04 a Wayback Machine. Perfil del club en la web oficial de la Copa Argentina
* ↑ "Los dos Mandiyú de Corrientes", Diario Perfil, 2012-05-19
* ↑ Los dos Mandiyú de Corrientes, Noticias Cuatro Cuatro Dos

## Enllaços externs

* Textil Mandiyú blog
# Owen Hart

Owen James Hart (7 de maig de 1965 - 23 de maig de 1999), va ser un lluitador professional canadenc, que va treballar a l'empresa World Wrestling Federation (WWF) des del 1986 al 1999. Hart va morir durant el PPV Over the Edge a Kansas City (Missouri) a causa del fet que un arnès no va soportar el seu pes quan anava a realitzar una entrada còmica.

## Referències

* ↑ «WWE's 10 Greatest Canadian Wrestlers of All Time». Fox Sports, June 30, 2017. [Consulta: November 12, 2017].
* ↑ Martha Hart. Broken Harts: The Life and Death of Owen Hart. Rowman & Littlefield, 2004, p. 249 pp. ISBN 978-1-59077-036-8.
# Xatrac reial bec-roig

El xatrac reial bec-roig (Thalasseus maximus) és un ocell marí de la família dels estèrnids (Sternidae) que s'ha contemplat en contades ocasions als Països Catalans.

## Morfologia

* Gran xatrac amb una llargària d'uns 48 cm i una envergadura de 109 cm.
* Gris pàl·lid per sobre, amb la primària externa més fosca. Gropa i cua molt bifurcada blanques. Per sota blanc.
* En plomatge d'estiu front blanca, capell i un petit plomall cap arrere negre. En hivern el capell esdevé llistat i el plomall roman negre.
* Bec gran i roig, potes negres.

## Hàbitat i distribució

Cria a les costes americanes de l'Atlàntic, des de Virgínia cap al sud, fins a Mèxic i les Antilles i a la costa del Pacífic a Mèxic i Amèrica Central. També cria a la costa nord-occidental de l'Àfrica subsahariana. Fora de l'època de cria es dispersen en Amèrica cap al sud fins al Perú i Argentina i la població africana fins a Àfrica del Nord, arribant alguns exemplars al sud de la península Ibèrica.

## Referències

* ↑ El xatrac reial al SIOC Rev. 06/11/2011
# Jordi Colomer i Feliu

Jordi Colomer Feliu (Banyoles, Pla de l'Estany, 1964) és un ambientalista català. És autor d'una àmplia obra de recerca de físic ambiental, en publicacions de difusió internacional i de nombres articles de divulgació. És professor del Departament de física a la Universitat de Girona i membre del Centre d'Estudis Comarcals de Banyoles, L'Estany utòpic és el primer poemari que publica. Va guanyar el Premi Vila de Martorell de Poesia 2009 amb El Temps fractal

## Referències

* ↑ «Rubén Tejerina gana el premio Vila de Martorell de Poesía». naciodigital.cat. Diario de Ibiza. [Consulta: 30 abril 2016].
* ↑ Colomer i Feliu, Jordi. L'Estany utòpic. Barcelona: Abadia de Montserrat, 2008, p. 53 p.. ISBN 9788484150558. Premi Jacint Verdaguer 2007
* ↑ Colomer i Feliu, Jordi. El Temps fractal. Mallorca: Lleonard Muntaner, 2010, p. 62. ISBN 9788492562749. «Premi de Poesia Vila de Martorell 2009»
* ↑ Colomer i Feliu, Jordi. L' Ull del recolector. Banyoles: Moviment Lantana, 2011, p. 18 p..
* ↑ Colomer i Feliu, Jordi. La Pietat de l'Atzavara. Calvià: Ajuntament de Calvià, 2012, p. 79 p.. «Premi Rei en Jaume de Poesia en català 2011»
* ↑ Colomer i Feliu, Jordi. Cent mil cercles i un sol vers. 2013: Moviment Lantana, 2013, p. 91 p..
# H-I

El H1 és un Coet japonès de tres etapes desenvolupat a mitjans dels anys 1970 per l'antiga agència espacial japonesa (ISAS) i el Laboratori Nacional Aeroespacial (NAL), i construït per Mitsubishi. La primera etapa es tractava en realitat d'una versió del coet Delta Estats Units, assistida per coets acceleradors de combustible sòlid, construïda sota llicència. La segona etapa era criogènica, íntegrament japonesa, igual que la tercera, alimentada per combustible sòlid.
En total es van llançar 9 H-1, el primer el 12 d'agost de 1986 i l'últim l'11 de febrer de 1992, amb una taxa d'èxit del 100%.

## Especificacions

* Càrrega màxima: 3200 kg a LEO (185 km), 1100 kg a una òrbita de transferència a GEO
* Empenyiment en l'enlairament: 2131,8 kN
* Massa total: 142.260 kg
* Diàmetre del cos principal: 2,44 m
* Longitud total: 42 m

## Etapes
### Coets acceleradors

* Massa total: 4424 kg
* Massa en buit: 695 kg
* Empenta (en el buit): 258,915 kN
* Impuls específic (en el buit): 262 s
* Impuls específic (nivell del mar): 232 s
* Temps de combustió: 37 s
* Diàmetre: 0,79 m
* Longitud: 6,04 m
* Propelentes: combustible sòlid
* Motor: TX-354-3

### Primera etapa

* Massa total: 85.800 kg
* Massa en buit: 4400 kg
* Empenta (en el buit): 866,710 kN
* Impuls específic (en el buit): 290 s
* Impuls específic (nivell del mar): 253 s
* Temps de combustió: 270 s
* Diàmetre: 2,44 m
* Longitud: 22,00 m
* Propelentes: LOX i querosè
* Motor: MB-3-3

### Segona etapa

* Massa total: 10.600 kg
* Massa en buit: 1800 kg
* Empenta (en el buit): 102,9 kN
* Impuls específic (en el buit): 450 s
* Temps de combustió: 370 s
* Diàmetre: 2,49 m
* Longitud: 10,32 m
* Propelentes: LOX i LH2
* Motor: LE-5

### Tercera etapa

* Massa total: 2.200 kg
* Massa en buit: 360 kg
* Empenyiment (en el buit): 77,4 kN
* Impuls específic (en el buit): 291 s
* Temps de combustió: 220 s
* Diàmetre: 1,34 m
* Longitud: 2,34 m
* Propelentes: combustible sòlid
* Motor: H-1-3

## Vegeu també

* H-II
* H-IIA
* H-IIB
* J-1

## Referències

* Jean-Jacques Serra. «NASDA vehicles» (en (anglès)), 2008. [Consulta: 29 juny].
* Wade, Mark. «Delta» (en (anglès)), 2008. [Consulta: 29 juny].
# Quint Marci Trèmul

Quint Marci Trèmul (en llatí Quintus Marcius Tremulus) va ser un magistrat romà d'origen plebeu. Formava part de la branca plebea de la gens Màrcia.
Va ser dues vegades cònsol amb el patrici Publi Corneli Arvina, la primera l'any 306 aC i la segona el 288 aC. En el primer període va fer la guerra contra hèrnics i anagnins als que va derrotar fàcilment,i després va anar en suport del seu col·lega al Samni on en arribar els samnites el van atacar sobtadament. però Corneli Arvina va anar a la zona i els dos generals romans van aconseguir una gran victòria. Arvina va romandre al Samni i Trèmul va tornar a Roma, on va celebrar el seu triomf sobre els hèrnics i anagnins i se li va erigir una estàtua al fòrum, davant del temple de Càstor.

## Referències

* ↑ [https://quod.lib.umich.edu/m/moa/acl3129.0003.001/1180?rgn=full+text;view=image;q1=TremulusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1172. ]
# Club Social y Deportivo Tristán Suárez

El Club Social y Deportivo Tristán Suárez és un club de futbol argentí de la ciutat de Tristán Suárez.

## Palmarès

* Primera D (1)
** 1975

## Referències

* ↑ «Perfil a BDFA». BDFA. [Consulta: 16 desembre 2017].
* ↑ «Perfil a promiedos.com.ar». Arxivat de l'original el 2018-02-27. [Consulta: 26 febrer 2018].
* ↑ Perfil a soccerway

## Enllaços externs

* Web oficial
* Club blog
# Paragnetina transoxanica

Paragnetina transoxanica és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Referències

* ↑ Klapálek, 1907. Rozpr. Ceské. Akad. 16(31):17.
* ↑ uBio (anglès)
* ↑ Klapálek, 1921. Ann. Soc. ent. Belg. 61:61.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Illies, 1966. Das Tierreich 82:304.
* Zhiltzova, 1995. Katalog tipovykh ekzemplyarov kollektsii zoologicheskogo instituta RAN. Vesnyanki (Plecoptera) (Catàleg d'exemplars tipus a la col·lecció de l'Institut Zoològic de l'Acadèmia Russa de les Ciències. Plecoptera), 13.

## Enllaços externs

* Encyclopedia of Life (anglès)
* BioLib (anglès)
* Perlidae Species Listing Arxivat 2011-01-16 a Wayback Machine. (anglès)